# Csillagkapu (filmsorozat)

### A Wikipédiából, a szabad lexikonból.

Csillagkapu
Az eredeti szereplők. Balról jobbra: Daniel Jackson, Samantha Carter, Teal'c, George Hammond és Jack O'Neill.
Műfaj | tudományos-fantasztikus
Játékidő | 42 perc epizódonként
Alkotó(k) | Jonathan Glassner és Brad Wright
Főszereplő(k) | Richard Dean Anderson Michael Shanks Amanda Tapping Christopher Judge Ben Browder
Corin Nemec
Don S. Davis
Beau Bridges
Claudia Black
Ország | Egyesült Államok
Csatorna | Showtime
Eredeti vetítés ideje | 1997. július 27. –
Epizódok száma | 201 (2006. augusztus 25-ig)
IMDb link

Csillagkapu (Stargate SG-1) az 1994-es Csillagkapu című filmen alapuló amerikai televíziósorozat. Középpontjában a csillagkapu nevű eszközök állnak, amik azonnali utazást tesznek lehetővé az űr távoli pontjai között. A sorozat főhősei a CSK-1 nevű csapat tagjai, akik egy szigorúan titkos, amerikai katonai bázisról fedeznek fel más világokat a Földön talált kapu segítségével, és megvédik a bolygót a filmben bemutatott idegen fenyegetéssel szemben. Más science fiction művekkel ellentétben a Csillagkapu napjainkban és a Földön játszódik, és főleg emberi civilizációkat mutat be.

A sorozatot az MGM gyártja, és a kanadai Vancouverben veszik fel. A legelső epizódot 1997. július 27-én sugározták a Showtime-on, ami a sorozat első öt is évadját adta. A hatodik évad óta a Sci Fi Channel-en adják. 2005. októberében a Sci Fi Channel bejelentette, hogy lesz tizedik évad, ezzel a legtovább futott sorozat lett az amerikai televíziózás történetében, megelőzve az X-Akták 9 évadját és 202 epizódját. A sorozatnak azonban nem rendelik meg a 11. évadját, jelentette be a Sci Fi Channel 2006. augusztus 21-én.[1]

A Csillagkapu spin-off-ja, a Csillagkapu Atlantisz (Stargate Atlantis) 2004. júliusában indult. A két sorozat egyidőben fut, és történetük gyakran összekapcsolódik.

## [szerkesztés] Alaptörténet

  Fő szócikk: Csillagkapu (film)

Figyelem: Itt a cselekmény részleteit vagy a végkifejletét is olvashatod.

Az egyiptomi ásatásokon egy ismeretlen anyagból készült, egy-két embernyi méretű, gyűrű alakú szerkezetet találtak. A második világháború alatt sikerül beindítani, és az egyik kutató átlép a gyűrűt kitöltő vízszerű anyagon, majd a gépezet leáll. A kísérletet kudarcnak minősítik, és felhagynak a próbálkozásokkal.

Az 1990-es években újra kezdik a kísérletet. Dr. Daniel Jackson fiatal archeológus megfejti a különös szimbólumokat a fedőköveken, rájön, hogy az ábrák csillagképek és gyűrűvel, amit csillagkapunak (Stargate) neveznek el, féregjáratokat indíthatnak más bolygókon lévő csillagkapukig.

Az első küldetésük az Abydos nevű bolygóra vezet, ahol egy barátságos emberi csoporttal, majd idegenekkel, Goa'uldokkal találkoznak, akik megtámadták őket. Miután sikeresen legyőzik a vezetőjüket, Rét, a csapat visszatér a Földre. Mindenki úgy tudta, hogy az ottani kapu megsemmisült.

Itt a vége a cselekmény részletezésének.

A film és a sorozat között alapvető ideológiai különbségek vannak. A filmben Rá/Ré egy idegen faj utolsó túlélője volt, úgy maradt életben, hogy átvette a hatalmat egy egyiptomi fiú teste felett 5000 évvel ezelőtt. Ezzel szemben a sorozat szerint Rá egy Goa'uld nevű faj egyik tagja volt.

## [szerkesztés] Stáblista

- író: Brad Wright, Jonathan Glassner
- rendező: Mario Azzopardi, Dennis Berry
- szereplők (év):
  - Jack O'Neil szerepében Richard Dean Anderson (1997–2005)
  - Daniel Jackson szerepében Michael Shanks (1997–2002, 2003–)
  - Samantha Carter szerepében Amanda Tapping (1997–)
  - Teal'c szerepében Christpher Judge (1997–)
  - Hammond szerepében Don S. Davis (1997–2004)
  - Jonas Quinn szerepében Corin Nemec (2002–2003)
  - Cameron Mitchell szerepében Ben Browder (2005–)
  - Hank Landry szerepében Beau Bridges (2005–)

- epízódírók: Alan McCullough, Carl Binder, Christopher Judge, Damian Kindler, Daniel Stashower, David Carren, David Kemper, David Rich, Dean Devlin, Hart Hanson, Heather E. Ash, J. Larry Carrol, Jacqueline Samuda, James Crocker, James Taylor Phillips, James Tichenor, Jarrad Paul, Jeff King, John Sanborn, Joseph Mallozzi, Katharyn Powers, Martin Gero, Michael Cassutt, Michael Greenburg, Michael Kaplan, Michael Shanks, Misha Rashovich, Paul Mullie, Peter DeLuise, Robert C. Cooper, Roland Emmerich, Ronald Wilkerson, Sam Egan, Sonny Wareham, Steven Barnes, Terry Curtis Fox, Tom J. Astle, Tor Alexander Valenza, Victoria James
- epizódrendezők: Allan Eastman, Allan Lee, Amanda Tapping, Andy Mikita, Bill Corcoran, Brad Turner, Charles Correll, Chris McMullen, David Warry-Smith, Duane Clark, Jeff Woolnough , Jim Kaufman, Jonathan Glassner, Ken Girotti, Michael Shanks, Peter DeLuise, Peter F. Woeste, William Gereghty, William Waring

## [szerkesztés] A sorozatban szereplő fajok

### [szerkesztés] A négy faj

- Asgard
- Ősök
- Nox
- Furling (a sorozatban még nem szerepeltek)

### [szerkesztés] Goa'uld-hoz kapcsolódó fajok

#### [szerkesztés] Goa'uld

  Fő szócikk: Goa'uld

Ez a parazita faj a galaxis domináns éleformája. A Goa'uldok kígyószerű idegenek, amely befészkeli magát az ember, vagy az emberszerű lény gerincagyába, és átveszi a gazdatest teste és személyisége feletti ellenőrzést. Évszázadokig tartózkodtak a Földön, magukat isteneknek kiadva és ezzel kialakítva a földi kultúrák mitológiáit. Legtöbbjük vérében kis mennyiségben jelen van a Naquadah nevű anyag. A sorozatban a Goa'uldokat következetesen szimbiótáknak nevezik, hiszen a gazdatesttel szimbiózisban élnek.

#### [szerkesztés] Jaffa

  Fő szócikk: Jaffa

Emberi faj, a hasukban erszényszerű képződménnyel, amik 100 évig inkubátorként szolgálnak a Goa'uld lárváknak. Addig a szimbióta hihetetlen erőt, és hosszú életet nyújt hordozójának, és az immunrendszerére kapcsolódva képes a legtöbb sérülés gyors gyógyítására, illetve a Jaffák számára az élethez szükséges tretonin nevű szer adagolására. A Jaffa harcosok adják a Goa'uld haderejét. Habár a Jaffák fellázadtak, néhány Goa'uld, leginkább Anubis, Kull Harcosokkal sikeresen felveszi velük a harcot.

#### [szerkesztés] Tok'ra

  Fő szócikk: Tok'ra

A Goa'uldok ellentéte a Tok'ra. Habár testileg egy faj a Goa'ulddal, ezer éve harcot folytat a Rendszerurak ellen, és szövetséget kötött a Földdel. Ellentétben a Goa'ulddal, aki teljesen uralkodik gazdateste felett, a Tok'ra megosztja a gazdatest testét és elméjét is a tulajdonosával, és csak lakóként viselkedik.

#### [szerkesztés] Unas

  Fő szócikk: Unas

A Goa'uld első gazdateste; a szimbióták eredeti bolygóján él. Az Unas kivételesen nagy fizikai erővel rendelkezik, és amikor gazdatestté válik, képes bármilyen sérülésből pillanatok alatt felgyógyulni. Már csak kevés Goa'uld használja őket gazdatestként. A bolygójukon lévő szabad egyedek hozzászoktak a lárvák fenyegetéséhez, megtanultak ellenük védekezni. Kultúrájuk kezdetleges, kialakult az alapfokú kommunikáció, a csoportszellem, megtanulták a tüzet használni.

#### [szerkesztés] Kull harcosok

  Fő szócikk: Kull harcos

Anubis rendszerúr által génmanipulálással létrehozott harcosok. Nincs személyiségük, a gyilkolásra vannak beprogramozva. Páncéljuk minden földi fegyvernek ellenáll. A Tok'ra földi segítséggel kifejlesztette az elpusztításukra képes fegyvert. Anubis halála után elvesztették erejüket, és a Goa'uld harcosok lefegyverezték őket.

### [szerkesztés] Egyéb fajok

- Replikátorok: mechanikus életformák. Blokkokból állnak össze, melyek a nanotechnológia csúcstermékei. Galaxisról galaxisra terjeszkednek. Mindenhol megsemmisítik az életformákat, a megszerzett tudást és technológiát pedig beolvasztják sajátjukba. Az Asgard bolygókat elérve masszív ellenállásba ütköztek. Fejlődésük során emberi testet is kifejlesztettek, emberi viselkedéssel, akik bármilyen alakot fel tudnak venni. A replikátorok ellenállnak a modern energiafegyvereknek, csak a roncsoló földi robbanófegyverekkel pusztíthatóak el. Az Ősök tudásával Jack O'Neill tábornok megtervezi a hatásos ellenfegyvert. A végső invázió előtt a földi csapat megtalálja az Ősök egyik előőrsét, majd a csillagkapukat láncba kapcsolva az egész galaxisban elpusztítja a replikátorokat.
- Gadmeer: évezredekkel ezelőtt kihalt faj. Tudósaik egy bolygó-átalakító hajóra mentették a népesség genetikai térképét és tudását, hogy a megfelelő bolygót megtalálva újrateremthessék kultúrájukat.
- Ree'tou (Reetu): a Goa'uldok egy ősi ellensége. Nagy, pókszerű élőlények, melyek majdnem kiírtották a Földet amiatt, hogy ne váljanak a Goa'uldok gazdatesteivé.
- Re'ol: a Goa'uld majdnem teljesen kipusztította. Kifejlesztettek egy olyan védekezési technikát, amivel fizikai érintkezés után, bárkiben hamis emlékeket képesek elültetni. A földi csapat megmenti egyiküket, aki átadja nekik ezt az anyagot.
- Abydosiak, Amraiak, Andariak, Androidok, Arabok, Argosiak, Aschen, Ashrakok, Atanikok, Athosiak, Avidaniak, Bedrosiaiak, Byrsa, Caledoniaiak, Chulakiak, Cimmeriaiak, Daganiak, Edoraiak, Enkaraniak, Eurondaiak, Fenri, Fénylőcskék, Gadmeer, Genii, Goa'uld, Hankaiak, Hebridanok, Hoffiak, Jaffa, Junaiak, K'tauiak, Kék kristályok, Kelownaiak, Ködlények, Lasariaiak, Latonaiak, Linvris, Madronaiak, Manariak, Mastadge, Megvilágosodottak, Nasyaiak, Oannes, Optricaiak, Orbaniak, Pangariak, Proculusiak, Randok, Reetou, Reol, Replikátorok, Rovarok, Salish, Saritaiak, Serrakinok, Shavadai, Szellemek, Tagreaiak, Talthus, Tiernodok, Tiraniaiak, Tobin, Tok'ra, Tollanok, Tugaj, Unas, Vis, Vízlények, Volianok, Vyanok, Wraith

## [szerkesztés] Tévéadók

Vetítések országokra lebontva:

- Amerikai Egyesült Államok: Showtime (5. évadig), Sci-Fi Channel (6. évadtól)
- Argentína: Fox Channel (Argenína)
- Ausztrália: Seven Network, TV1
- Ausztria: ATV+
- Belgium: Kanaal 2 (holland), RTBF (francia)
- Brazília: Fox Channel
- Bulgária: Nova TV (első évad)
- Chile: Fox Broadcasting Company (Sg1 6-8,Atl 1-2) Axn (Sg1 1-2) La Red
- Costa Rica: Repretel
- Csehország: Nova (6. évadig), Prima TV (6. évadtól)
- Dél-Afrika: M-Net Series (DStv)
- Egyesült Királyság: Sky One, Channel 4
- Finnország: MTV3
- Franciaország: M6
- Hollandia: Veronica
- Írország: Sky One, RTÉ Two
- Izland: Skjár Einn
- Izrael: Channel 1
- Japán: AXN
- Kanada: Space: The Imagination Station, Citytv (9. évad HDTV-ben a CITY-TV-n), Atlantic Satellite Network, Movie Central (angolul); Z Télé, TQS (franciául)
- Lengyelország: HBO és HBO 2
- Magyarország: TV2 (korábban: RTL Klub és TV3)
- Malájzia: TV3
- Mexikó: Fox Broadcasting Company (Sg1 1-8,Atl 1-2)
- Németország: RTL II
- Olaszország: Fox (Sky Italia)
- Portugália: Sic /Sic Radical
- Románia: Antena 1 , Tvr 2
- Spanyolország: AXN (kábel/műhold), TV3 (Catalonia), Canal 9, ETB2
- Szlovénia: Kanal A
- Szlovákia: JOJ TV, Markiza TV (6. évadtól)
- Új-Zéland: TV 2, SKY 1

## [szerkesztés] Lásd még

Díjak, jelölések

  Fő szócikk: Csillagkapu díjak, jelölések

Technológia

  Fő szócikk: Csillagkapu technológia

Epizódok

  Fő szócikk: Csillagkapu epizódok

Kapcsolódó mitológiák

- egyiptomi mitológia
- görög mitológia
- indián mitológia
- kelta mitológia
- mezopotámiai mitológia
- skandináv mitológia
- germán mitológia

## [szerkesztés] Jegyzetek

1. ↑ http://www.scifi.com/scifiwire/index.php?category=2&id=37607

## [szerkesztés] Külső hivatkozások

- Abydos Gate (magyar)
- Hivatalos Stargate SG-1 oldal (angol)
- Metro Goldwyn Mayer stúdió honlapja (angol)

A lap eredeti címe "http://hu.wikipedia.org../../../c/s/i/Csillagkapu_%28filmsorozat%29.html"

Kategória: Csillagkapu sorozatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Česky
- Dansk
- Deutsch
- Español
- Eesti
- Suomi
- Français
- עברית
- Italiano
- Nederlands
- Polski
- Português
- Русский
- Slovenščina
- Svenska